Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: A felsõoktatásról szóló 1993. évi LXXX. törvény 73. §
Paragraph Index: 1148

1. Az elmúlt idõszakban a Kormány által kezdeményezett, a munkavállalói és munkaadói érdekképviseletekkel lefolytatott konzultációk megerõsítették, hogy indokolt az érdekegyeztetés intézményes keretének és feladatainak újragondolása, újjáalakítása. Alapelvként fogalmazódott meg, hogy a Kormány az érdekegyeztetés új rendszerét párbeszédben kívánja kialakítani a munkaadói és a munkavállalói érdekképviseletekkel: olyan tárgyalásokban érdekeltek, amelyben érdemben figyelembe veszik egymás véleményét, nagy gondot fordítanak a közös álláspontok kialakítására, nyílt párbeszéd keretében törekednek a konfliktusok feltárására és lehetõség szerinti feloldására. A tárgyalásokat a partnerek a megállapodás szándékával folytatják. Közös törekvés az országos (középszintû), ágazati, területi és regionális érdekegyeztetés rendszerének fejlesztése, hatékonyabb összekapcsolása.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes